La Casa de la Marquesa acull aquest divendres una xerrada sobre la detecció del TDAH a Primària
29 gener 2020

## La Casa de la Marquesa acull aquest divendres una xerrada sobre la detecció del TDAH a Primària29 gener 2020Última actualització: 14 juliol 2025

![](../gestion/img/_AO_3868-copia.jpg)  
  

La regidora delegada de Sanitat i Polítiques Saludables, **Liduvina Gil**; acompanyada per **Encarna Lloret**, de l'Associació de Familiars de xiquets i adolescents amb dèficit d'atenció i hiperactivitat (**AFNADAH**), han presentat aquest matí en roda de premsa una nova activitat organitzada pel seu departament que tindrà lloc aquest divendres a partir de les 19.00 hores a la casa de la Marquesa.

Es tracta de la xerrada "**Detecció del TDAH a Primària**" que serà impartida pel professor Alfred Miralles i que ha estat organitzada per l'Associació de Familiars de xiquets i adolescents amb dèficit d'atenció i hiperactivitat.

Tal com ha explicat Gil, el Trastorn de Dèficit d'Atenció i Hiperactivitat (TDAH) afecta un 6% de la població Infato-Juvenil i d'un 3% dels adults.  
"_La manca d'informació i de formació fa que les persones que pateixen TDAH tinguen problemes per desenvolupar-se en plena normalitat ja siga durant la seua època d'estudiants o en l'edat adulta_".  
En aquest sentit, l'edil ha destacat que AFNADAH treballa per les persones que pateixen aquesta síndrome i que fa especial incidència en el fet que els professors tinguen tota la informació necessària i perquè els pares i mares tinguen els recursos per afrontar el dia a dia.

Gil ha explicat que juntament amb l'Associació s'està treballant perquè, una vegada que els xiquets que pateixen TDAH finalitzen els seus estudis obligatoris, puguen tindre una Formació Professional. Una iniciativa que s'està desenvolupant amb la col·laboració de la Conselleria d'Educació.

Per la seua banda, Encarna Lloret ha destacat que la xerrada és oberta al públic en general i gratuïta. "_Està demostrat que quan s'aborda el TDAH des de tots els seus àmbits i de manera primerenca, s'aconsegueix millorar molt l'afecció de la Síndrome. Per això és tan important que els professionals de l'ensenyament sàpiguen veure la problemàtica_". La presidenta de l'Associació també ha destacat que gràcies a les subvencions atorgades per l'Ajuntament de Gandia i la Conselleria, en breu podran oferir suport escolar a alumnes de Primària i Secundària.

AFNADAH té la seua seu al carrer Sant Pere, 6, baix i el telèfon de contacte és el 602 243 017

[Twittear](https://twitter.com/share)